अभिनेत्री दीपिका पादुकोण ने फिल्म 'हैप्पी न्यू ईयर' के संगीत लॉन्च पर क्लीवेज विवाद के बारे में पूछे जाने पर कहा, "मेरे ख्याल से मुझे जो कहना था, मैं कह चुकी हूं." शाहरुख खान ने इस मौके पर उनकी तारीफ करते हुए कहा कि दीपिका ने जो कहा वह लाजवाब था, "जैसा उन्होंने किया, वैसा करने का साहस हमारे पास नहीं है. हम इसमें यकीन करते हैं और हम इसका समर्थन करते हैं." गौरतलब है कि दीपिका ने रविवार को अपनी उस फोटो पर प्रतिक्रिया दी थी जिसका शीर्षाक "ओएमजी दीपिका पादुकोण क्लीवेज शो" था. अपनी ऐसी तस्वीरें देखने के बाद दीपिका ने कहा था, "हां, मैं एक महिला हूं. मेरे पास वक्षस्थल और क्लीवेज है, आपको इससे दिक्कत है?"